Са словамі прывітання да ўдзельнікаў мерапрыемства звярнуўся Анатоль Дуцько. Старшыня райвыканкама адзначыў,што пашпарт не толькі пацвярджае правы грамадзяніна, але і вызначае грамадзянскія абавязкі, а гэта значыць, што юнакі і дзяўчаты павінны выконваць законы, а таксама добрасумленна вучыцца, паважліва ставіцца да старэйшага пакалення, любіць Айчыну і сваю малую радзіму. “Жыццё чалавека вымяраецца не пражытымі гадамі, а добрымі справамі”, – падкрэсліў кіраўнік раёна, прызваўшы моладзь быць сумленнымі, мэтанакіраванымі, працавітымі. Атрымаць свой галоўны дакумент з рук старшыні райвыканкама – высокі гонар! Гэтага права ўдастоіліся пераможцы прадметных алімпіяд, удзельнікі розных конкурсаў і спаборніцтваў, лепшыя спартсмены, валанцёры і актывісты раёна. Большасць з іх вельмi хвалявалася, бо столькі слоў гучала аб тым, што быць грамадзянінам – адказная місія.